SHBA: Masa të rrepta sigurie për inaugurimin presidencial
Disa agjenci bashkëpunojnë me njëra-tjetrën për të garantuar sigurinë në kryeqytetin amerikan
Po afrohet dita e ngjarjes më të madhe në politikën amerikane. Rruga e paradës është përcaktuar për ceremoninë e 58 të inaugurimit presidencial. Sigurimi i rrugëve ditën është një detyrë e madhe për të cilën kanë filluar përgatitjet muaj më parë. Të premten, Kapitoli bëhet arena më e madhe në teatrin e politikës amerikane. Para një jave, anëtarët e ushtrisë morën pjesë në provat për ditën e madhe. Por pas skenave, për disa muaj, ka patur bashkëpunim të madh për të siguruar një nga tiparet dalluese të demokracisë amerikane; transferimin paqësor të pushtetit. Kjo fillon me mbrojtjen e presidentit në largim dhe presidentit të zgjedhur. Sipas parashikimeve në ceremoni pritet të marrin pjesë deri në 900 mijë njerëz. Ky plan përfshin sigurimin e Uashingtonit ditën e inaugurimit me një forcë të përbashkët prej gati 5000 anëtarësh, shumë prej të cilëve nga shtete të tjera. Forcat e rendit do të sigurojnë pjesë të rrugës së paradës presidenciale, por departamenti i Sigurisë Kombëtare mbron njerëzit ndonjëherë nga njëri-tjetri, veçanërisht ndërsa priten protesta kundër zotit Trump. Inaugurimi ka sigurisht një llogari Twitteri. Dhe qeveria lokale e Uashingtonit ka informacione për rrugët e mbyllura dhe hollësi të tjera. Shumica e Uashingtonit po i ndjejnë tashmë bllokimet me rastin e inaugurimit.